Document ID: /fineweb-2-swissfilter-quality_10-filterrobots/filtered/02675.jsonl.gz/22

STUDIUL SCRIPTURII
Disciplinele spirituale isi propun, in primul rand, transformarea interioara a individului. Ele urmaresc sa inlocuiasca deprinderile vechi si nocive cu altele noi, datatoare de viata. Romani 12:2 ne spune sa ne “innoim in duhul mintii noastre“. Disciplina studiului se ocupa de innoirea mintii noastre, de schimbarea gandirii de jos, care este influentata de lume, cu o gandire de sus, influentata de Duhul lui Dumnezeu.
Ceea ce studiem determina obiceiurile pe care ni le formam, pentru ca, de obicei, actionam in raport de mentalitatile pe care ni le-am format. Pavel este categoric in acesta privinta si ne spune in Coloseni 3:2 “Ganditi-va la lucrurile de sus, nu la cele de pe pamant.” Pentru a ne gandi la lucrurile de sus trebuie sa ne insusim desprinderea de a studia Scriptura intr-un mod sistematic. Pentru cei intersati, eu am propus o metoda (AICI).
Am observat ca, pe langa studierea Scripturii – fara de care nu putem sa crestem spiritual! – este foarte important sa citim carti de doctrina biblica. Multi credinciosi fug de doctrinele biblice, gandindu-se ca ele ar trebui studiate doar de catre teologi, ceea ce este fals. Doctrinele biblice au puterea de a genera foame si sete dupa Dumnezeu. Ele iti stimuleaza intelectul si iti ordoneaza conceptiile religioase, ajutandu-te sa intelegi mai bine Scriptura si s-o explici mai bine. Una dintre cauzele saraciei spirituale cu care ne confruntam astazi este lenea slujitorilor de a se adanci in studiul doctrinelor biblice. Bisericile ar trebui sa organizeze in mod regulat serii de predici pe doctinele biblice, iar pastorii ar trebui sa puna de- o parte biberoanele si sticlele de lapte si sa dea turmei hrana tare.
MEDITATIA
Disciplina meditatiei este una dintre disciplinele spirituale pe care le intalnim des in Scriptura, dar prea putin o practicam. Intr-o lume ultra-tehnologizata si extrem de rapida, cine isi mai pune timp de- o parte pentru a medita la Cuvantul lui Dumnezeu? Meditatia ne reconecteaza cu cerul si ne invata sa nu ne grabim. Carl Jung spunea: “Graba nu este de la divolul, ea este diavolul insusi.”
Atunci cand meditam la Cuvantul lui Dumnezeu, noi invatam sa auzim vocea lui Dumnezeu care ne vorbeste cand intr-un fel, cand in altul, dar nimeni nu are timp sa o asculte. Iata cateva versete care ne ajuta sa intelegem perspectiva unor personaje biblice asupra meditatiei: Psalmul 119:97; 101; 102; 148; Genesa 24:63; Iosua 1:8; Psalmul 63:6; Matei 14:13 etc.
Pentru a putea medita trebuie sa-ti rezervi timp, sa cauti un loc linistit, unde sa nu fii deranjat si sa-ti alegi o pozitie care sa nu te distraga de la meditatie. Meditatia crestina se bazeaza in primul rand pe Scriptura – meditam la versete din Scriptura si invatam pe de rost versete din Scriptura – dar ea poate sa se concentreze si asupra creatiei lui Dumnezeu sau a evenimentelor curente.
Meditatia nu se invata din carti, meditatia se invata meditand. Suntem obisnuiti sa gasim scuze pentru a nu practica disciplinele spirituale. Spunem ca suntem prea ocupati (eu unul m-am saturat de expresia “frate, nu am timp!”), ca ne deranjeaza copiii si cate si mai cate motive. Dar in adancul inimii noastre stim ca nu este adevarat. De ce fugim de meditatie? Pentru ca a sta in prezenta lui Dumnezeu presupune schimbare (vezi Isaia 6), iar noua nu ne place sa ne schimbam. Doamne ajuta necredintei noastre!